lflage/wiki-talks huggingface dataset:
Vita:Kolumbusz Dominik

message: Feljavítottam a cikket, és mindent beleírtam ami az enwikin volt. Mostmár visszamehet élesbe? 
NukaWarrior vita 2020. október 8., 21:18 (CEST)
replies: text: NukaWarrior néhány kérdés/észrevétel még:
*Valamilyen álláspontot képviselj kérlek nevének (ill. a családtagok nevének) írásmódját illetően
*Pozíciója miatt tiszteletre méltó volt - mi volt ez a pozíció?
*Mit jelent a határozott munkamorál? Milyen az?
*Miért kell a de az anyagi helyzete és a kedveltsége közé? Milyen (ellentétes) összefüggés van a kettő között?
*Magyarázd meg kérlek ezt a mondatrészt: Heves, vállalkozó szellemében sajtkészítőként.
*Az 1-es és a 2-es sz. forrás között van különbség?
Köszönöm, szia! Palotabarát vita 2020. október 9., 00:20 (CEST)
Az, hogy he was helped economically by Christopher a „bőkezűen”-nek pont az ellentétét jelenti: takarékosan, csak amennyire muszáj volt. Abból, hogy In the boisterous, enterprising spirit of Genoa, he worked as a cheese maker, tavern keeper and dealer in wool and wine, kimaradt, ugye, a Genoa. Mindjárt más. A jelzők azt vezetik be, hogy mi mindennel foglalkozott, hol ebbe, hol abba kapott bele. És nem az ő szellemében, hanem Genováéban. Milyen Genova szelleme? Felbolydult, vállalkozó. A He was a poor provider nem azt jelenti, hogy szegény volt (miért lett volna szegény, ha ennyi mindennel foglalkozott, és tiszteletre méltó volt a pozíciója :)), hanem azt, hogy nem gondoskodott rendesen a családjáról. Stb. (Bocs, Palotabarát, de kibújt belőlem a pedagógus. :) A pozíció megoldását ráhagyom a szerzőre.) – Pagony foxhole 2020. október 9., 01:45 (CEST)

text: Mindenesetre remélem, NukaWarrior mindebből felfogja, hogy nyelvtudás nélkül, egy primitív gépi fordítóval készült fordításban mennyi buktató van. (Nekem a Google Chrome fordítója nemrég németről angolra [pedig ez két nagy nyelv!] fordítva azt köpte ki, hogy egy illetőnek a keresztes hadjáratra való buzdításai IX. Lajos újbóli keresztrefeszítéséhez vezettek, holott csak arról volt szó, hogy Lajos ezek hatására újból, másodszor is felvette a keresztet.) S ha magától ennyi mindent nem lát gyanúsnak egy nyúlfarknyi cikkben a szerző, akkor talán többet kellene gondolkodnia rajta. – Pagony foxhole 2020. október 9., 02:03 (CEST)
,  Köszönöm a visszajelzéseiteket, a mai nap folyamán próbálom kijavítani ezeket a hibákat. Üdv, NukaWarrior vita 2020. október 9., 06:32 (CEST)
 Kijavítottam a hibákat amit Pagonnyal felsoroltatok. Remélem így már jó lesz, és visszamehet élesbe. Üdv, NukaWarrior vita 2020. október 9., 17:05 (CEST)

text: NukaWarrior válaszoltam a vitalapodon. Palotabarát vita 2020. október 9., 17:54 (CEST)
thread_title: Visszamehet?
Sablonvita:Kezdőlap kiemelt cikkei/2020-46-2

message: A „Kitüntetés” cikkajánlóját javaslom a 46. hét vége (november 12. –  november 15.) helyre. – *feridiák vita 2020. október 10., 10:55 (CEST)

message: A hatályos magyar törvényben a magyar kitüntetések közül a legmagasabb magyar állami kitüntetés a Magyar Szent István-rend, második a Magyar Corvin-lánc , a harmadik a
Magyar Becsület Rend. A Magyar Wikipédia  „Kitüntetés” szócikkében is ez a magyar állami kitüntetések rangsora, és a Magyar Szent István-rend szócikke van az élén: 
replies: text: „A Magyar Szent István-rend a legmagasabb állami kitüntetés amelyet a 2011. évi CCII. törvény  alapított meg. (A törvényben az írásmódja: Magyar Szent István Rend”.)
A magyar képet ehhez igazítottam. A szöveg további igazítása Wikitársainkra marad. – *feridiák vita 2020. november 15., 11:53 (CET)
thread_title:  [[Magyar Szent István-rend]]
Vita:Quesadilla

message: Ez így egyelőre nem szócikk. Magáról a szócikk tárgyáról tulajdonképpen semmit sem tudunk meg. Ez így csak egy felsorolás, hogy miket lehet valamibe beletölteni. Ugyanez szerepelhetne a palacsintánál is. A források mindössze csak online receptkönyvek. Az étel maga természetesen nevezetes, de így vállalhatatlan. Hungarikusz Firkász Ide írkássz! 2020. október 12., 14:37 (CEST)
Vagy megírja valaki, vagy kuka. OsvátA vita 2020. október 12., 16:01 (CEST)
replies: text: Van értelme annak, hogy ez a cikkecske, amit egy rossz napomon én követtem el, majd rávezettek, hogy ez nem idevaló, hogy „nagysemmi”, kidobni javasoltam, „sablont rá, sablont le, sablon rá,”-játékká, már-már üggyé vált? Csak kérdem... OsvátA vita 2020. október 15., 06:54 (CEST)
 Nem játéknak szántam. Feljavítóból nem teszünk Azonnalira semmit, mert nem azonnali törlési indok. Még van idő, vagy neked, vagy másnak egy picit feljavítani, és gyarapodott a WP újra egy szócikkel. Ha nem indokolt, inkább építsünk, mint töröljünk, ezért vagyunk itt. Gg. AnyÜzenet 2020. október 15., 19:34 (CEST)
-- Nos, ennek a cikknek a lényege már most is megvan a Tortilla című cikkünkben. Vagyis egy átirányítás bőven megfelelne.
Az emapanada, enchilada, fajita (minek többes számba tenni a címet?) szubcsonkok ugyanúgy mehetnének a levesbe.
(Megjegyzem, suta fogalmazás az, hogy a legtöbbször sajt van benne - a szó a spanyol queso (sajt) szóra utal, tehát a sajt nélkül nincs quesadilla. Ez olyan, mint azt mondani: "a paradicsomleves egy zöldségleves, amely többnyire paradicsomból készül.")--Linkoman vita 2021. május 23., 14:20 (CEST)
thread_title:  Feljavítandó
Vita:Smidt-sziget

message: Sajnos csak PNG-ben sikerült feltölteni, de ha valaki hibát lát, jelezze, kijavítom. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. október 14., 09:27 (CEST)
thread_title:  Térkép
Vita:Conlegner Károly

message: A szócikk nézettségén a kezdőlap érdekességei közé való kerülése a következőképpen mutatkozott: 2020. október 15-én 40-en, másnap 60-an, a következő napokon pedig 21-en és 40-en voltak rá kiváncsiak, miközben többnyire legfeljebb 1-2 olvasója ha van. Taz vita 2020. október 16., 15:16 (CEST)

message: A személy infobox-ban állampolgárságként szlovák szerepel. Ez a XIX. század miatt értelmetlen. De nem jöttem rá, hogyan kell az infobox tartalmát javítani. Karesz1h vita 2023. január 25., 21:13 (CET)
thread_title:  Személy infobox javítandó
Vita:Szevasztopol ostroma (1854–1855)

message: A Wikidatán jelezték, hogy "Az Egyesült Királyság háborúi" nem korrekt megnevezés, mivel az Egyesült Királyság csak 1927-től létezett. Nem tudom, magyarul mi a helyes elnevezése az országnak, kérek egy hozzáértőt, hogy javítsa ki. misibacsi*üzenet 2020. október 17., 16:24 (CEST)
thread_title:  Országnév javítása?
Vita:Makói neológ zsinagóga

message: A cikkből töröltem a forrásként megadott Magyarországi zsinagógák (1989) c. könyvből szó szerint másolt, jogvédett szövegrészt. A szerkesztőt értesítem. Vadaro vita 2020. október 17., 17:05 (CEST)
thread_title:  Másolt jogvédett szöveg törlése
Vita:Siófoki zsinagóga

message: A cikkből töröltem a forrásként megadott Magyarországi zsinagógák (1989) c. könyvből (168. o.) szó szerint másolt, jogvédett szövegrészt. A szerkesztőt értesítem. Vadaro vita 2020. október 17., 17:10 (CEST)
thread_title:  Másolt jogvédett szöveg törlése
Vita:Nyíregyházi régi zsinagóga

message: A pár sorból álló cikket a forrásként megadott Magyarországi zsinagógák (1989) c. könyvből szó szerint másolták; egy mondatát töröltem, a többit kissé megváltoztattam. A szerkesztőt értesítem. Vadaro vita 2020. október 17., 17:21 (CEST)
thread_title:  Másolt szöveg
Vita:Nyíregyházi új zsinagóga

message: A cikkből töröltem a forrásként megadott Magyarországi zsinagógák (1989) c. könyvből szó szerint másolt, jogvédett szövegrészt. A szerkesztőt értesítem. Vadaro vita 2020. október 17., 17:30 (CEST)
thread_title:  Másolt jogvédett szöveg törlése
Vita:2022-es Eurovíziós Dalfesztivál

message: Törlési megbeszélés eredményeképpen megmaradt. Gg. AnyÜzenet 2020. október 17., 22:25 (CEST)
thread_title:  Törlési megbeszélés eredménye 

message: A térképen és a cikkben hogy jelöljük Fehéroroszországot? Csak mert angol Wikin (és gondolom több másikon is, nem néztem) már biztos távolmaradónak jelölték őket (itt is, JESC-n is) a BTRC EBU-tagságának felfüggesztése miatt, viszont szerintem ez forrásként megkérdőjelezhető, ugyanis 2022 májusáig történhetnek olyan politikai változások az országban, amik miatt a BTRC újra aktív tag lehet, és részt vehet, bár ehhez megmagyarázhatatlan csoda kellene, de a minimális esély ott van. Én mindenesetre a térképen még nem jelöltem sárgával, további véleményekre lennék kíváncsi.
A másik megjegyzésem Horvátországgal kapcsolatos, az angol Wiki egyik szerkesztőjével folytatott "megbeszélés" során került szóba. A vonatkozó forrás arról ír, hogy a HRT meghosszabbította a megállapodását Opatija városával egy zenei eseménysorozat rendezését illetően, aminek alapjáraton a Dora is része. Viszont ez szerintem nem feltétlenül tekinthető részvétel-megerősítésnek, mert konkrétan nem jelezték, hogy a Dora lesz a 22-es válogató. Szerintem Horvátországot vissza kellene tennünk a résztvevőlistából a lehetséges résztvevők szakaszba, a térképről múltkor már levettem őket, de itt is kérnék további véleményeket.
Előre is köszönöm! D97v vita 2021. június 18., 11:37 (CEST)
replies: text: Az én véleményem: Fehéroroszország még egyelőre ne legyen sárga, sem visszalépő, majd ha erről hivatalosan is jön hír a tagságuk felfüggesztésén túl, hogy ténylegesen nem tudnak/akarnak indítani versenyzőt 2022-ben, akkor változtassunk rajta. Véleményem szerint Horvátország pedig lehetséges részt vevő így ezek alapján: amíg nincs a HRT részéről hivatalos közlés, vagy amíg nem jelenik meg a Dora 2022 hivatalos versenyszabályzata, ami említést tesz a nemzetközi versenyre is (bár nem hinném, hogy más országban meglépnék azt, amit csak nálunk mertek megtenni), addig ne legyen részt vevőként kezelve. –[MrSilesian]VK 2021. június 18., 11:58 (CEST)
replies: text: :Köszönöm, a módosításokat elvégeztem. D97v vita 2021. június 18., 12:44 (CEST)
thread_title:  Fehéroroszország és Horvátország 

message: Nemrég be lett jelentve, hogy a Subwoolfer egyik tagja Tix. Ezt beleírjuk a visszatérő előadók részbe? – 85.238.69.176 (vita) 2022. május 11., 09:56 (CEST)
thread_title:  TIX
Vita:Öngyógyszerezés, öngyógyítás

message: A cikk egy része másolmány volt, ezért eltávolítottam, ami szükséges. Az eredeti források megtekinthetőek itt és itt és itt és itt és itt és itt és itt és itt - Assaiki vita 2020. október 19., 21:12 (CEST)
thread_title:  Másolmány
Vita:Brunhuber Béla

message: Vagy Fischer Teréz Mária Anna (https://www.myheritage.ro/names/terez_fischer) vagy Schmidt Ede lánya (http://www.forrasfolyoirat.hu/0912/kincses.pdf). Viszont ez utóbbiban is Teri néven említik. – Vépi vita 2020. október 21., 08:30 (CEST)
thread_title:  Felesége
Vita:Gundel-palacsinta

message: * Nem is biztos, hogy Gundel Károly készítette először: . 
* Ha az eredeti recept titkos, és csak a Gundel étterem ismeri, akkor a Hotel Sacher hogy tudja az eredeti recept alapján készíteni? – Hkoala  2020. október 21., 19:30 (CEST)
thread_title:  Lektor sablon indoklása
Vita:Felip Pedrell

message: A cikk – egy-két szó vagy szórend módosításával – a forrásként megadott könyvből szó szerint másolt jogvédett szöveg volt. Ezért töröltem, a cikket átírtam, más forrásokból jelentősen bővítettem. Vadaro vita 2020. október 22., 15:44 (CEST)
thread_title:  Másolt szöveg törlése
Vita:Litvánok

message: Rögtön a cikk elején szerepelt egy mondat a litvánok shmug rokonairól, de nekem erősen gyanús hogy ez a népcsoport egyszerűen nem létezik. Az egyetlen forrás, ahol megemlítik őket az a Pallasz nagylexikonának archaikus szövege, de ott sem derül ki kik ők. Átírtam a valóban létező és rokon latgalokra és szamogitokra.
– FREEWALES vita 2020. október 22., 15:53 (CEST)
thread_title: Shmug rokonság
Vita:John Ireland (zeneszerző)

message: A cikk – egy-két szó vagy szórend módosításával – a forrásként megadott könyvből szó szerint másolt jogvédett szöveg volt. Ezért töröltem, a cikket átírtam, más forrásokból jelentősen bővítettem. Vadaro vita 2020. október 22., 16:31 (CEST)
thread_title:  Másolt jogvédett szöveg
Vita:Upolu

message: Érdemes lenne még kibővíteni egy, a helyi élővilágról és egy, a helyi kultúráról szóló résszel, ha valaki érez magában affinitást hozzá, hajrá.– FREEWALES vita 2020. október 22., 20:13 (CEST)
thread_title: Bővítendő részek
Vita:DC Towers

message: A little heads up for changes on Wikidata. All three skyscrapers now have a single item for them and there is one item for the group. The new items and categories on Commons are listed below:
* DC Towers: Group of skyscrapers
** Wikidata: Q675964
** Commons: Category:DC Towers (under construction - for all towers: Category:DC Towers - Construction phase)
* DC Tower 1: Skyscraper number 1
** Wikidata: Q100741950
** Commons: Category:DC Tower 1 (under construction: Category:DC Tower 1 - Construction phase)
* DC Tower 2: Skyscraper number 2
** Wikidata: Q100741413
** Commons: No category yet
* DC Tower 3: Skyscraper number 3
** Wikidata: Q83736716
** Commons: Category:DC Tower 3 (under construction: Category:DC Tower 3 - Construction phase)
--D-Kuru vita 2020. október 23., 14:56 (CEST)
thread_title:  Wikidata changes
Vita:Akcia K

message: Miért vetted le a linkelést Klement Gottwaldról? Van róla szócikk. A Mariaschein-ben kötőjel nélkül kapcsolódik, mert az n ejtett.𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. október 23., 16:21 (CEST)
replies: text: Elnézést párhuzamos szerkesztés lépett föl, így a te szerkesztéseidet rekonstruálnom kellett, de ezek szerint nem sikerült tökéletesen. Koltand vita 2020. október 23., 17:34 (CEST)
thread_title:  Linkek
Vita:Volfrám-karbid

message: Helyes ez így többesszámban? Üdvözlettelː – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. október 23., 17:00 (CEST)
replies: text: Nem helyes a többes szám, mert egy darab konkrét vegyületet jelöl, nem pedig több taggal rendelkező vegyületcsaládot/csoportot. De ha azt írnánk, hogy "volfrám-karbid alapú fémek vagy ötvözetek", az megállná a helyét. Ennek ellenére én inkább maradnék a "Volfrám-karbid" cím mellett, mert ez nem zárja ki, hogy felsoroljuk az oldalon az ötvözeteket is. Tehát így inkluzívabb lenne. - Assaiki vita 2020. október 23., 17:10 (CEST)
replies: text: :Köszönöm, én is így sejtettem. Így a többi ötvözet is sárgarezek, bronzok és így tovább lenne. Akkor valakinek át kellene nevezni. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. október 23., 17:27 (CEST)
replies: text: ::Rendben, én vállalom az átnevezést. Köszi, hogy szóltál ez ügyben. - Assaiki vita 2020. október 23., 17:32 (CEST)
replies: text: :::Mondjuk ha azt vesszük, van volfrám(IV)-karbid és volfrám(II)-karbid is, egyiknek WC a képlete, másiknak pedig W2C. De a wikipédián nincs mindig különválasztva két eltérő vegyület ily módon. Még utánanézek, mi lenne a célszerű ebben az esetben. - Assaiki vita 2020. október 23., 17:39 (CEST)
replies: text: ::::Wikidata csak "tungsten carbide"-ot említ, ami jelentheti mindkettőt. Az angol Wiki cikk elsősorban a volfrám(IV)-karbidról szól, de említést tesznek benne a volfrám(II)-karbidról (tungsten semicarbide) is. Véleményem szerint ezt kéne tennünk nekünk is. Címnek a "Volfrám-karbid"-ot választanám, ezzel megadva a lehetőséget, hogy mindkét vegyületről lehessen írni a cikkbe. Ha később neadjisten annyi anyag összegyűlik külön-külön a két karbidról, hogy külön cikkben kéne őket tárgyalni, akkor majd szétválasztjuk a cikket ennek bekövetkeztekor. Assaiki vita 2020. október 23., 17:47 (CEST)
thread_title:  Cím
Vita:Magyarországi youtuberek

message: Törlési megbeszélés eredményeképpen törölve.  Gg. AnyÜzenet 2020. október 24., 15:52 (CEST)
A tmb eléggé elhúzódott, már kb 1 hónapja tartott. Szerintem törkés helyett egy átirányítás kellene a youtuber szócikkre. Lehet még módosítani a dolgot? Nepos0475 vita 2020. október 24., 18:22 (CEST)
thread_title:  Törlési megbeszélés eredménye
Vita:Namagiri Thayar

message: Thayar valószínűleg Laksmi istennő tamil neve. Ugyancsak Laksmi lehet valamilyen másik helyi nyelven a francia wikipédián említett Amman (Namagiri Amman) is. De egyelőre ezekre nincs forrás egyik nyugati nyelven se. ZorróAszter vita 2020. október 24., 22:06 (CEST)
Vagyis lehet, hogy a filmben Namagiri néven említése hibás, és inkább Thayarként kellene emlegetni. Továbbá az se világos, hogy ha a Thayar a tamil név, akkor miért a szanszkrit városnévvel említik és nem a városnév tamil változatával, ami ugye Namakkal (Namakkal-i Thayar). ZorróAszter vita 2020. október 25., 11:26 (CET)
Lehet hogy Thayar és Amman jelentése is "Anya" tamil illetve szanszkrit nyelven? ZorróAszter vita 2021. február 14., 09:41 (CET)
thread_title:  Thayar
Vita:Jean-Baptiste Donatien de Vimeur

message: A szócikk gyaníthatóan az enwiki tükörfordításaként készült. Tele van félrefordításokkal, illetve értelmezhetetlen mondatokkal, pl.
* „Amikor a francia forradalmi háborúk kitörtek, 1792-ben egy ideig parancsot adott az Armée du Nord-nak, de lemondott az osztrákok többszörös visszavonása után.”
* „Az első kötet részét angol nyelvre fordult, és 1838-ban jelentette meg az R. de Marshall emlékezeivel együtt. A polgárháború idején, az Egyesült Államokban. Az amerikai kampány során folytatott levelezését 1892-ben tették közzé H. Doniol francia történész részvételével az Egyesült Államokban.” – Crimeavita 2020. október 25., 09:38 (CET)
thread_title:  Lektor sablon indoklása
Kategóriavita:Az Amerikai Egyesült Államok szeszipari cégei

message: Nincsenek olyan cégek, hogy Jim Beam, Jack Daniel's, vagy Miller Genuine Draft. Ezek csak márkanevek, illetve italok. Sose foglalkoztam sokat a kategorizálással, de gondolom ez így hibás. Amennyire tudom, amerikai szeszipari cégekről nincsenek is szócikkeink. – Phoney vita 2020. október 25., 10:31 (CET)
replies: text: Igazad van, az amerikai cégek között voltak. Nem olvastam bele a cikkbe, csak konkrétabb kategóriát próbáltam adni a korábbinál. Kösz! vitalap 2020. október 25., 21:21 (CET)
thread_title:  Nem cégek
Vita:Magyar nemes családok

message: Genealogia - nemzedéktan, származástan
Illusztrál = egészít ki
Elektronikusan  = világhálón
Fakszimile kiadás = az eredeti újranyomtatása
Reprint = ÚjranyomásLennének szívesek MAGYARUL írni.
thread_title:  Magyarul 

message: A cikk címe jelenleg Magyar nemes családok (könyv). A WP:EGYÉRT szerint viszont ilyen zárójeles egyértelműsítő tagot csak akkor használunk, ha van valamilyen más azonos nevű-című dolog, amitől a szócikk tárgyát meg kell különböztetni. Ha például lenne egy Magyar nemes családok című dokumentumfilm, akkor az arról szóló cikk a Magyar nemes családok (film) címet kapná, ezt meg itt a "(könyv)" egyértelműsítő lap különböztetné meg attól. De mivel másik hasonló dolog nincsen, ezért ezt a cikket át kell nevezni arra, hogy Magyar nemes családok. --Malatinszky vita 2020. október 25., 15:19 (CET)
Tekintve, hogy nem volt ellenvetés, elvégeztem az átnevezést. --Malatinszky vita 2020. október 30., 11:15 (CET)
 Érthető a döntésed. Én csak azért tettem be a zárójeles részt, hogy valaki a magyar nemesi családokra (pl. lista) keres rá, ne feltétlenül ez jusson ide. Több ilyen címnél lehetnek gondok, pl. A magyar nemzet története (könyv), de valaki az általánosabb témakörre keres rá. Nem tudom, hogy van-e ilyen a magyar nemességről, de ha igen, kellene oda egy egyértelműsítő sablon. 12akd vita 2020. november 4., 08:15 (CET)
thread_title:  Rossz cím
Vita:Ossip Schubin

message: ...itt: http://www.malpertuis.ru/page/osip-shubin „Так, в Париже Алоизия Киршнер знакомится с Иваном Тургеневым. Псевдоним она позаимствовала из романа великого русского классика «Накануне». Тургенев был одним из её кумиров.” Géppel orosz - angol. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. május 22., 12:46 (CEST)
thread_title:  A névkölcsönzésről
Fájlvita:Tarsasagi ado 2017.jpg

message: Kedves Gblaskovics!
Néhány név az ábrán nincsen jól magyarosítva. 
Üzbekisztán - Üzbegisztán,
Kuwait - Kuvait,
Vietnam- Vietnám.
Gondoltam szólok,FREEWALES vita 2020. október 26., 09:33 (CET)
thread_title: Magyarosítás
Vita:Izzat Ibrahim al-Dúri

message: Valami nem stimmel... A "Halála" szakasz szerint 2015 áprilisában már elhunyt egyszer, amit DNS-viszgálattal is megerősítettek. Szerepel a Halálozások 2015-ben lapon is. Akkor most másodjára is elhunyt? – XXLVenom999 vita 2020. október 26., 14:09 (CET)
thread_title:  Másodszor is elhunyt?
Vita:Alexander Soros

message: Erre a szócikkre muszáj volt kitennem a lektor sablont, mert azonkívül hogy helyesírási hibák is voltak benne, olyan mondat is szerepelt benne, amelyet nem tudtam rendesen lefordítani, hogy mi akart lenni: A Ford Foundation és az Open Society Foundations az Alexander Soros Foundationtámogatta az első nemzeti felmérést a háztartásban dolgozókról. Ezt megváltoztattam ugyan A Ford Foundation és az Open Society Foundations az Alexander Soros Foundationt támogatta az első nemzeti felmérést a háztartásban dolgozókról.-ra, de az az első nemzeti felmérést a háztartásban dolgozókról. mondatrésszel nem tudtam mit kezdeni. Hogy ez mi akart lenni? Ez akart lenni: A Ford Foundation/Ford Alapítvány és az Open Society Foundations az Alexander Soros Foundation/Alexander Soros Alapítvány első nemzeti felmérését támogatta a háztartási dolgozókról/háztartási alkalmazottakról.? Vagy pedig ez: A Ford Foundation/Ford Alapítvány és az Open Society Foundations az Alexander Soros Foundationnak/Alexander Soros Alapítványnak támogatást nyújtott ahhoz, hogy segítették a háztartási dolgozókról/háztartási alkalmazottakról végzett első nemzeti felmérést? Apród vita 2020. október 26., 14:18 (CET)
Az Az alapitvány díjazottjai szakasz mondatai is átalakításra szorulnak. Apród vita 2020. október 26., 14:30 (CET)
thread_title:  Lektor
Vita:Dzsálandhár

message: A ਜਲੰਧਰ-ban semmi nem utal arra, hogy bármelyik (implicit) magánhangzó hosszú volna; nem Dzsalandhar volna a helyes magyar átírás? Edit: a KNMH szerint nem. Sta064 vita 2020. október 26., 17:19 (CET)
thread_title:  Magyar átírás?
Vita:Púne

message: Ugye, a magyar név hagyományos átírás? Mert a पुणे a https://hu.wikipedia.org/wiki/Dévanágari_írás oldal szerint magyarosan átírva is Pune (nem Púna és nem Puné). Edit: a KNMH szerint Púna. Sta064 vita 2020. november 4., 10:44 (CET)
replies: text: Engem érdekelne, hogy a KNMH szerint miért is Púna. Mert ugye Poona angol átírásból jön ez, de nem az angol nyelv az irányadó, már angolul sem Poona, hanem Pune (ahogy Bombay, Bangalor(e) stb.) esetében is Mumbai, Bengaluru stb. használandó. vampeare vita 2020. december 22., 21:24 (CET)
thread_title:  Magyar átírás?
Vita:Tháne

message: A https://en.wikipedia.org/wiki/Thane oldalon az IPA-kiejtés szerint is és a ठाणे-t az https://hu.wikipedia.org/wiki/Dévanágari_írás oldal alapján átírva is Tháne jön ki magyarosan. Edit: a KNMH szerint Thána. Sta064 vita 2020. október 26., 18:55 (CET)
replies: text: Átneveztem. Ogodej  vitalap 2020. december 23., 08:10 (CET)
thread_title:  Magyar átírás?
Vita:Koccsi

message: Ez az átírás a régi néven alapulhat, mert a കൊച്ചി a https://hu.wikipedia.org/wiki/Wikipédia:Dravida_nevek_átírása oldal szerint átírva Koccsi volna. De a Kocsín sem stimmel, mert a https://ml.wikipedia.org/wiki/കൊച്ചി oldal szerint a régi név കൊച്ചിൻ volt, aminek az átírása Koccsin. Edit: a KNMH szerint Kocsín. Sta064 vita 2020. október 26., 19:20 (CET)
thread_title:  Magyar átírás?
Vita:A Keresztanyu epizódjainak listája

message: Törlési megbeszélés eredményeképpen törölve.  Gg. AnyÜzenet 2020. október 27., 10:31 (CET)
thread_title:  Törlési megbeszélés eredménye 

message: Mivel többen csináljátok, ideírom nektek : NEM másolhattok port.hu-ról vagy máshonnan részismertetőt! Ezek jogvédett szövegek. Fogalmazzátok meg a rész tartalmát a saját szavaitokkal. Ha nem megy, akkor hagyjátok üresen a tartalom részt. A másolt szövegek miatt az egész szócikket jogsértőre tettem, és ha folytatjátok a porthu-ról másolgatást, blokkot is fogok kérni rátok! Xia  Üzenő  2021. február 13., 01:01 (CET)
thread_title: Másolás
Vita:Báró

message: A cikkben elhelyezett forráskérő linkhez adalék („... újból terjed”):
* https://www.jogiforum.hu/hirek/29458 -- Bárók, grófok, hercegek -- próbálkozások a törvény módosítására, cikk a Jogi fórumon ~~
thread_title:  Állítás forrása
Vita:Guillaume Lekeu

message: A cikkből töröltem a forrásként megadott Szalóczy Péter: Elfeledett zeneszerzők (2007) c. könyvből szó szerint másolt, jogvédett szövegrészeket. Néhány szintén másolt, de kissé módosított szövegrészt meghagytam. A szerkesztőt értesíteni fogom. Vadaro vita 2020. október 29., 10:17 (CET)
thread_title:  Másolt jogvédett szöveg törlése